google/wiki40b huggingface dataset:
Jubalong

Bakgrunn til familien

Rebekka ble født som dukke, og synes var litt vanskelig å være annerledes. Derfor kompenserte hun med å være ganske bråkete og frekk. Foreldrene til Rebekka, Mette og Gøran, hadde flyttet fra hverandre, og nå bodde Rebekka og broren Espen halvparten av tiden sammen med Gøran og hans nye kone. Hun het Tove og hadde datteren Kamilla. I tillegg hendte det at fetter Petter og kusine Trine kom på besøk. Den andre halvparten av tiden bor de hos mamma Mette i huset ved siden av. Hun kommer ofte på besøk hos Gøran og Tove.
Rigsombudsmanden i Grønland

Riksombudsmanden i Grønland er en institusjon under Statsministeriet, som er den danske statsministerens sekretariat. 
Riksombudsmannen er Danmarks øverste representant på Grønland, og er bindeleddet mellom Hjemmestyret og de danske myndighetene.
Putnam gasskraftverk

Putnam gasskraftverk er et varmekraftverk i Putnam County i Florida, USA. Anlegget har en installert produksjonskapasitet på 566 MW, fordelt på 6 turbiner. Operatør er energiselskapet Florida Power & Light Co. 
Kraftverket stod ferdig utbygd i 1978. Brenselkilden er naturgass, bare subsidiært brukes  fyringsolje.
Nematopogon swammerdamellus

Utseende

En middelsstor (vingespenn 17 – 21 mm), brungul møll med lange antenner. Den er den største av Nematopogon-artene som forekommer i Norge, og kan ellers kjennes på at forvingen er nokså markert trekantet (mer avrundet hos de andre artene). Dessuten begynner den å fly tidligere på våren enn de andre artene i slekten. Man må likevel ofte undersøke kjønnsorganene for å bestemme arten med sikkerhet. Antennene er trådformede, gulaktige, omtrent to og en halv gang så lange som forvingen hos hannen og omtrent 1,8 ganger så lange hos hunnen. Hodet, forkroppen og forvingen er okergule. Forvingen er forholdsvis bred og har markert spiss og bakhjørne, slik at den blir tydelig trekantet. Vingefrynsene er gulaktige, blekere enn vingen. Bakvingen er grå med blekgrå vingefrynser. Spissen kan være litt brunlig.

Levevis

Denne møllen lever i skog (gjerne litt åpen løv- og blandingsskog) og hager. Hunnene legger egg på ulike løvtrær. Man tror at larven i det første larvestadiet minerer i bladene, før den slipper seg ned på bakken og lever av nedfalne blader som vanlig for denne slekten, men dette er usikkert. Den utvokste larven lever i en hylse av døde blader. De voksne sommerfuglene flyr fra slutten av april til juni.

Utbredelse

Den er utbredt i nesten hele Europa, østover til Ural og den asiatiske delen av Tyrkia, men mangler på Den iberiske halvøya. I Norge er den vanlig (trolig den vanligste arten i slekten) nord til Alta, men ser ut til å mangle i deler av Finnmark.
Fred Åkerström

Bakgrunn

Han vokste opp i den daværende arbeiderbydelen Södermalm i Stockholm. Oppveksten skjedde i svært enkle kår, den var også preget av et kjølig forhold til faren. Foreldrene skilte seg, og etter dette startet moren en systue, noe som bedret de økonomiske forholdene. Fred Åkerstrøm snakket ikke gjerne om dette som voksen.
Fred Åkerstrøm forsørget seg først med strøjobber av forskjellig karakter, han fattet imidlertid tidlig interesse for visesang etter at han som barn hadde hørt Ruben Nilson.
I begynnelsen av 1960-årene hadde Åkerström suksess på «viseprammen» Storken med sine Ruben Nilson-tolkninger. Han ble oppdaget av Anders Burman i plateselskapet Metronome og kom i 1963 med debutplaten Fred Åkerström sjunger Ruben Nilson.

Populær visesanger

Fred Åkerström ble en av en av de ledende visesangerne  og trubadurene i Sverige på 60-tallet. Han hadde en inderlig og lett skurrende bassrøst. Fred Åkerström spilte også en stor rolle i forbindelse med Cornelis Vreeswijks gjennombrudd.  Relasjonen mellom dem var i perioder svært varm og intensiv, i andre perioder kunne den være kald og distansert. Mange har fortalt om den rivaliseringen som rådet mellom dem, og som til og med kunne lede til håndgemeng. Tross dette hadde de alltid en gjensidig respekt for hverandre. Cornelis Vreeswijk tilegnet senere en vise til Fred Åkerström etter dennes bortgang.
I 1964 gjennomførte Åkerström en viseturné sammen med Ann-Louise Hanson og Cornelis Vreeswijk. Samarbeidet resulterte senere i en LP (Visor och oförskämdheter).

Politisk engasjement

I andre halvdel av 1960-tallet ble Åkerström mer politisk, og han spilte inn mange politiske og samfunnskritiske viser. Blant disse var «Sådan är kapitalismen» og den berømte balladen om Joe Hill. Han var blant stifterne av YrkesTrubadurernas Förening – YTF sammen med blant andre Cornelis Vreeswijk og Finn Zetterholm, og i en periode var han også medlem av KFML(r) (det senere Kommunistiska Partiet). Han er også blant artistene som er representert på musikksamlingen (r) Största hittarna, utgitt av partiet på 1990-tallet.
I 1972 slapp Fred Åkerström albumet Två tungor med balladen «Jag ger dig min morgon», der han skrev en svensk tekst til Tom Paxtons «I Give You the Morning». «Jag ger dig min morgon» har blitt Åkerströms mest kjente sang. Albumet ble skapt i samarbeid med hans norske kolleger Lillebjørn Nilsen og Finn Kalvik. Deres gitarer, banjo og seljefløyte høres. Han tok også med sine egne gjendiktninger av deres sanger. Tittelen er hentet fra Inger Hagerups dikt, To Tunger.

De siste årene

Fred Åkerströms død innebar en «rungande tystnad» ifølge kulturjournalisten Oscar Hedlund. Fred Åkerström har blitt ansett som en av de absolutt fremste visesangerne i Sverige. Hans intensivt følelsesmessige innlevelse og kraftfulle, men også vare røst berørte de fleste som så ham opptre. 
Fred Åkerström er far til CajsaStina Åkerström, oppkalt etter en jente i en av Fredmans epistler.
Nylende Idrettsforening

Fotball

Laget spiller sine hjemmekamper på Nylende idrettsplass.
En kjent spiller som spilte på Nylende i barndommen, var Tarik Elyounoussi, før han gikk videre til Trosvik IF.
Pjotr Sjuvalov

Pjotr Sjuvalov var en russisk adelsmann, og formelt guvernør for det russiske Guvernementet Estland i perioden 1864–1866, og for Guvernementet Livland i samme periode.
The Smurfs: The Revenge of The Smurfs

The Smurfs: The Revenge of The Smurfs er et videospill utviklet av Infogrames og utgitt av Nintendo til Game Boy Advance i 2002. Det var en lengre og nyere versjon av The Smurfs til NES, SNES og Game Boy og andre plattformer på grunn av lengre nivåer men også nye. Spillet inneholder også mange minispill og man kan bruke tallkoder til å fortsette der man sluttet sist.
Sølvpoppel

Utbredelse

Den vokser naturlig i Vest-Asia, Nord-Afrika og Sør- og Sentral-Europa, men er innført til Vest- og Nord-Europa. Særlig vokser den langs de store elvene i Eurasia. Den tåler en del sandbunn og er ganske nøysom, og plantes av og til som allétre. Tross raske og gode vekstegeneksaper blir den likevel sjeldnere og fortrenges gradvis av hybridarter.
Shine on

Shine On er et musikkalbum med koret Reflex utgitt i forbindelse med korets første Tysklandsturné i 2001. Dirigent og produsent/arrangør er Martin Alfsen.
Albumet inneholder 12 sanger. Seks av disse var nyinnspillinger av Reflex-sanger som tidligere bare hadde vært i norsk språkdrakt. De seks øvrige var engelske versjoner av de beste låtene fra korets CD Fellesskap. De fleste av sangene er skrevet av dirigent og produsent Martin Alfsen. Blant musikerne finner vi Stein Austrud (keyboards), Arild Stav (sax) og Anders Mossberg (bass).
Peggy Ashcroft

Kort biografisk skisse

Bare 10 år gammel mistet Peggy Ashcroft sin far, William Worsley Ashcroft, som soldat i første verdenskrig, mens moren, Violetta Maud Ashcroft, døde da hun var bare 18. Etter dette ble hun og broren, Edward Ashcroft, overlatt fullstendig til seg selv.
Peggy var elev ved Woodford School i Croydon, før hun ble student ved England Central School of Speech and Drama i London, England. Hun mottok også et diplom i Dramatic Art ved The University of London.
Peggy Ashcroft ble gift og skilt tre ganger; første gang med forleggeren Rupert Charles Hart-Davis, 23. desember 1929. De ble skilt i 1931. Så inngikk hun ekteskap med teaterdirektør og skuespiller Theodore Komisarjevsky i november 1934, men ble skilt fra ham 15. juni 1937, og til sist ble hun 14. september 1940 gift med advokaten Jeremy Nicholas Hutchinson. Sammen med Hutchinson fikk hun to barn, Eliza Hutchinson (f. 1941) og Nicholas Hutchinson (1945). Hun ble skilt fra Jeremy Hutchinson i desember 1965.

Karriere

Peggy Ashcroft gjorde sin scenedebut i 1927 og hennes filmdebut skjedde i 1933 for britiske Gaumont i "The Wandering Jew". Blant de rollene fra hennes yngre år som spesielt huskes er tolkningen av Desdemona, i samspill med Paul Robeson som Othello, tidlig på 1940-tallet. Hun gjorde også et sterkt inntrykk som den stille, følelseskvalte landsbykona (som forsøkte å gjemme seg unna) i Alfred Hitchcocks Mannen som visste alt (1935).
Både i 1946 og 1960 spilte hun glitrende i John Websters The Duchess of Malfi. Peggy Ashcroft var i det hele den ledende stjerne ved Londons West End, og viden berømt og anerkjent som det 20. århundrets fremste britiske skuespillerinne. I 1956 ble hun hedret med utnevnelse til Dame Commander of the Order of the British Empire, og ble fra nå av tiltalt som Dame Peggy Ashcroft.
Peggy Ashcrofts spilte i løpet sin 65 årige karriere mot en rekke størrelser, som for eksempel John Gielgud, Robert Donat, Laurence Olivier, Michael Redgrave og Ralph Richardson.
Hun mottok Oscar for beste kvinnelige birolle i 1984 i David Leans En reise til India, en dapsjon av E.M. Forsters roman av samme navn, og nøt også stor internasjonal anerkjennelse, og en BAFTA som beste hovedrolleinnehaver, for miniserien "Juvelen i kronen" (1984–85), som ble vist på fjernsyn i en rekke land.

Som Ibsentolker

Peggy Ashcroft har også utmerket seg gjennom flere Ibsenforestillinger. For sin tolkning av Hedda Gabler ble hun i 1954 tildelt Kongens fortjenstmedalje i gull.
I 1965 spilte rollen som "Rebecca West" mot Knut Wigert ("John Rosmer") i fjernsynsdramaet Rosmersholm. Stykket ble filmtisert av BBC, og ble første gang vist i BBC den 26. september 1965. Regien var ved Michael Barry, og produsent for filmen var Cedric Messina.
I 1982 spilte hun også rollen som rottejomfruen i fjernsynsdramaet Little Eyolf. Regissør var Michael Darlow. Filmen ble første gang vist på BBC 2 19. juli 1982, og ble også kåret til månedens film.
Glava

Historie

Selskapet ble opprettet i 1935, og drev den gangen med lisensproduksjon av glassvatt, et produkt oppfunnet i Tyskland.

Produktet

Glassull framstiles av et spesielt borsilikatglass som varmes opp til ca. 1 400 °C før massen draes ut til fiber.
Norgesmesterskapet i gymnastikkhjul 2015

Norgesmesterskapet i gymnastikkhjul 2015 ble arrangert 18. - 19. april 2015, i Kristins Hall på Lillehammer. Arrangør var Norges Gymnastikk- og Turnforbund.
Vostok (Kiribati)

Navn

Vostok fikk sitt navn etter skipet til den russiske utforskeren Fabian Gottlieb von Bellingshausen. Det het «Vostok».
I Kiribatis grunnlov listes øya som en del av statens territorium med navnet Vostok. På engelsk benyttes også navnet Vostok Island, med skrivemåten Vostock som en variant. Staver Island er et annet engelsk navn på øya.

Geografi

Atollen ligger i de sørlige Linjeøyene, 640 km nordvest av Tahiti. Caroline og Flint er de to nærmeste naboøyene.
Det er en lav atoll med en landmasse på 0,3 km² og maksimal høyde over havet på 5 meter. Øya er trekantet i form og omgitt av korallrev. Det er ingen lagune på atollen. Midt på øya danner høye trær av arten Pisonia grandis skog som når 25 meters høyde. Skogen er omgitt av vegetasjon dannet av Boerhavia repens.
Vostok er viktig for fuglelivet og ble erklært som fuglereservat i 1979. Antallet storfregattfugl ble i 1990 anslått til 4 500 individer. Andre hekkende fuglearter observert på øya er småfregattfugl, maskesule, brunsule, rødfotsule, brunnoddy, svartnoddy og silketerne. Ellers besøkes øya av sotterne og trekkfugl som kanadalo, alaskaspove og alaskavandresnipe.
Skinkarten Emoia cyanura er registrert.Polynesiarotte er en introdusert dyreart på Vostok.

Historie

Den russiske utforskeren Fabian Gottlieb von Bellingshausen fikk øya i sikte 3. august 1820. Han ga øya navn etter skipet sitt, orlogssluppen «Vostok». Bellingshausen beskrev øya som dekket av trær og med et stort antall sjøfugl.
USA gjorde krav på øya i henhold til Guano Islands Act fra 1856. Også Storbritannia utstedte guanolisens, men verken britene eller amerikanerne tok ut guano fra atollen. Storbritannia gjorde krav på øya i 1873.
Et mislykket forsøk på å anlegge kokospalmeplantasje for produksjon av kopra fant sted i 1922. Øya har aldri hatt bosetting på permanent basis.
De sørlige Linjeøyene, inkludert Vostok, ble i 1972 overført til den britiske kolonien Gilbert- og Elliceøyene. Da Gilbertøyene ble selvstendig som Kiribati i 1979, fulgte Flint med som en del av den nye staten. USAs krav på øya ble oppgitt ved Tarawa-traktaten undertegnet samme år som Kiribati ble selvstendig.
Enns

Enns er en by i den østerrikske delstaten Oberösterreich. Byen har 11 281 innbyggere (2010) og ligger 281 moh ved elven Enns, hvor denne danner grensen til Niederösterreich og dessuten munner ut i Donau.
Byen Enns kaller seg om enn omstridt, Østerrikes eldste by. Tildelingsbrevet med byrettigheter fra 1212 oppbevares i bymuseen.
I byen finnes flere gamle og interessante bygninger: den gotiske Pfarrkirche (1308–43), rådhuset (1547) det 60 meter høye bytårnet (1554–68) og slottet Ennsegg (1565), hvor Napoleon bodde i tre dager. St.-Laurenz-Basilikaen eller Lorchbasilikaen i bydelen Lorch med synlige utgravninger fra Lauriacum, en betydelig romersk by på dette sted, langs limes.
Byen var den første Cittaslowbyen i Østerrike.
Opel Olympia

Opel Olympia er flere serier familiebil fra tyske Opel, først brukt i 1935. Navnet markerte at det var like før Sommer-OL 1936 gikk av stabelen i Berlin.
Første serie (1935–37) var en bakhjulsdrevet to-dørs fire-seter med 1.3-liter sideventilert bensinmotor på 24 hk. Den kom som LZ (limousine zweitürig) og CL (cabrio limousine). Bilen var laget i Rüsselsheim og var første monocoque (selvbærende karosseri) fra Tyskland.
Andre serie (OL38, 1937–40 og 1947–49, 26 000 eks.) hadde fornyet utseende og større motor. Utover LZ og CL kom den som LV (limousine viertürig).  Disse ble også solgt i Norge.
Tredje serie (1950–53, 160 000 eks.) hadde fornyet karosseri men samme understell.
Fjerde serie (1953–57, 580 000 eks.) var første utgave av den nyutviklede Opel Rekord, som het Opel Olympia Rekord.  Siste Rekord med Olympia-navnet var P (P for panoramavindu, senere kalt P1) laget 1957–59.
Femte serie  (1967–70, 80 000 eks.) av Opel Olympia var en velutstyrt utgave av Opel Kadett med vinyltak, 2 eller 4 dører sedan eller coupe karosseri. Den kunne fås med den store 1.9-liters motor.
Sepaicutea

Utseende

Middelsstore, ganske smale, brunlige trebukker. Antennene er tynne og betydelig lengre enn kroppen. Pronotum er avrundet firkantet, innsnevret ved roten, dekkvingene er lange, smale og jevnbrede. Beina er middels lange, lårene ikke påfallende fortykkede.

Utbredelse

Slekten er utbredt fra Mexico i nord til Bolivia i sør.
Skipsfjorden (Nordkapp)

Skipsfjorden (nordsamisk: Skiipavuotna) er en fjord på Magerøya i Nordkapp kommune i Finnmark. Fjorden har innløp mellom Skipsfjordneset i nordvest og Selvågklubben i sørøst og strekker seg fire kilometer vestover til Skipsfjord i enden av fjorden.
Skipsfjorden ligger like nord for Honningsvåg. Honningsvåg lufthavn ligger på sørsiden av fjorden. Skipsfjord ligger på nordsiden av enden av fjorden, mens grenden Austerelva ligger på sørsiden.
Fjorden har en største dybde på 101 meter, helt ytterst i fjorden.
Europavei 69 går langs sørsiden av fjorden.
Tomohiro Katanosaka

Karriere

Tomohiro Katanosaka startet sin profesjonelle karriere i Sanfrecce Hiroshima i 1990. Han har også spilt for Kashiwa Reysol, Oita Trinita, Gamba Osaka og Vegalta Sendai.
Grenland Skikrets

Grenland Skikrets (stiftet 1918) er en tidligere krets i Norges Skiforbund.
Telemark Skikrets ble delt i Øst-Telemark Skikrets, Vest-Telemark Skikrins og Grenland Skikrets i 1918.
De tre kretsene ble slått sammen til Telemark Skikrets igjen i 1986.
Sikorski–Majski-avtalen

Sikorski–Majski-avtalen var en traktat mellom Sovjetunionen og Polen, undertegnet i London den 30. juli 1941. Dens navn er fra dens to mest fremtredende undertegnere: Den polske statsminister Władysław Sikorski og den sovjetiske ambassadør til Storbritannia, Ivan Majski.

Detaljer

Etter å ha inngått Molotov–Ribbentrop-pakten i 1939 deltok Sovjetunionen i angrepet på Polen og den påfølgende oppstykking av landet. De sovjetiske myndigheter erklærte at Polen ikke lenger eksisterte, og ay alle tidligere polske borgere i de områder som vat blitt annektert av Sovjetunionen var å betrakte som sovjetborgere. Dette ble fulgt av arrestasjoner og fengslinger av omlag to millioner polske borgere (blant dem en kvart million krigsfanger og 1,5 millioner deporterte) av NKVD og andre sovjetiske autorititeter.
Da Sovjetunionens internasjonale situasjon ble endret ved den sovjetisk-tyske krig i 1941, begynte Stalin å søke støtte fra andre land wom stod Tyskland imot. Etter sterke oppmuntringer fra den britiske Foreign Office-diplomat Anthony Eden, åpnet Sikorski den 5. juli 1941 forhandlinger med den sovjetiske ambassadør til London, Ivan Majski, for å gjenopprette diplomatiske relasjoner mellom Polen og Sovjetunionen. Sikorski var arkitekten blag den overenskomst som ble inngått mellom de to regjeringer, undertegnet 30. juli 1941. Det ble videre undertegnet en militæralianse i Moskva 14. august 1941. Senere samme år dro Sikorski til Moskva i diplomatisk øyemed (sammen med den blivende polske ambassadør til Moskva Stanisław Kot, og sjef for den polske militærmisjon i Sovjetunionen, general Zygmunt Bohusz-Szyszko).
Stalin gikk med på å erklære alle tidligere pakter han hadde med Nazityskland for annullerte; med dette ugyldigerklærte han avtalen som i september 1939 som delte Polen i en tysk og en sovjetisk del. Han løslot titusener av polske krigsfanger fra sovjetiske fangeleirer.  I pakt med en særlig avtale mellom den polske eksilregjering og Stalin, gav sovjeterne amnesti til mange polske borgere den 12. august 1941, og fra disse frigittes rekker oppstod snart en 40.000 menn sterk hærstyrke (Anders-hæren, senere kjent som Det polske II korps) under general Władysław Anders. 
De to avtaler utløste at flere av eksilsregjeingens ministre trakk seg tilbake - de anklaget Sikorski for ikke å ga forsvart polske interesser energisk nok - Sovjetunionen hadde jo annektert emeget store ddeler av fedrelandet. Fr mente også at det var uakseptabelt å stille polske militære under sovjetisk kommando i lys av at sovjeterne i september 1939 hadde galt polakkene i ryggen i deres tyngste skjebnestund;likeså at NKVA hadde etablertt et terrorvelde i Øst-Polen. Men Sikorski gikk sin vilje. For ham var det maktpåliggende ay hundretusenere av landsmenn skulle kunne komme fri fra sovjetisk fangenskap. Spørsmålene nyttet til grenser og status håpet han å kunne regulere senere. 
Den lenge uavklarte skjebne til tusener av polske offiserer som i 1939 havnet i sovjetisk fangenskap skulle vedvarende belaste forfoldet mellom polakkene og Sovjetunionen - da det to år etter ble klart at de var blitt drept, vle skepsisen til en dyp krise.
Sean Taylor

Tidlig liv

Sean Taylor ble født 1. april 1983 og var sønn av politibetjenten Pedro Taylor og Donna Junor. I oppveksten bodde han hos oldemoren, men flyttet til faren da han var 10 år gammel. Han vokste opp i et fattig strøk. Taylor spilte amerikansk. fotball på high school i Pinecrest, Florida, en forstad til Miami. Han startet sin high school fotball-karriere ved 6A Miami Killian High School, men forlot skolen for å gå på Gulliver High school.
Cubispa

Utseende

Små, noe avlange, mer eller mindre brunlige bladbiller. Artene ligner overflatisk på gruppen Hispini, og var tidligere plassert der. Cubispa-artene mangler flygevinger. Dekkvingene kan ha spisse, opphøyde knøler i den bakre delen.

Levevis

Både larvene og de voksne (imago) er planteetere. Cubispa-artene er knyttet til tåkeskog.

Utbredelse

Slekten er kjent fra Cuba og Guatemala.
Peter Skulesson

Peter Skulesson (født ca. 1216, død 24. mai 1240 ved Nidaros) var en norsk stormann og uekte sønn til tronpretendenten hertug Skule. Han deltok i farens opprør mot Håkon Håkonsson, og da Skule i 1239 lot seg hylle som konge på Øreting utenfor Nidaros, lot Peter med vold bortføre Olav den helliges skrin fra dets plass på høyalteret i domkirken. Han ble drept sammen med faren ved erobringen av Helgeseter kloster 24. mai 1240.
Pteridotelus

Utseende

Middelsstore, brun- eller gråaktige trebukker, forholdsvis tettbygde med kraftige bein. Antennene er omtrent så lange som kroppen. Pronotum er nærmest tønneformet med en pigg litt bakenfor midten av siden.
Dekkvingene har noen opphøyde lengderibber.

Levevis

Larvene lever i død ved.

Utbredelse

Slekten er utbredt i Mellom- og Sør-Amerika.
Leopold Stokowski

Bakgrunn

Stokowski var hemmelighetsfull om sin bakgrunn og ledet gjerne folk på villsport om den - det gjaldt både fødeåret og fødestedet (som han noen ganger påstod var Kraków, andre ganger Pommern i Tyskland og at etternavnet egentlig var Stock). Hans far var polakk, og moren skotsk (ikke irsk, som det ble antatt av noen). Han ble ved dåpen oppkalt etter sin polske bestefar Leopold.

Dirigent

Han dirigerte i en malerisk stil, hvor emosjon og uttrykk var vektet høyt. Han var især skattet som fortolker av engelsk, russisk, amerikansk og fransk musikk.
Stokowski omskrev og arrangerte også verker som for eksempel Johann Sebastian Bachs Toccata og Fuga i Dm for orkester, og en mengde lignende verker som vakte oppmerksomhet. 
Han komponerte også musikk til Walt Disneys tegnefilmer. 
Stokowski var sjefdirigent for forskjellige symfoniorkestre gennem tiden, som Symphony of the Air, New York Philharmonic, NBC Symphony Orchestra, Hollywood Bowl Symphony, London Symphony Orchestra, The American Symphony Orchestra, men det er nok med The Philadelphia Orchestra han huskes best. 
Han har gjort en mengde innspilninger av verker av komponister som Ralph Vaughan Williams, Peter Tsjajkovskij, Johann Sebastian Bach, Charles Ives, Gustav Mahler, Arnold Schönberg, Nikolaj Rimskij-Korsakov, Dmitrij Sjostakovitsj, Edward Elgar, Ludwig van Beethoven, Claude Debussy, Maurice Ravel, Andrzej Panufnik, Olivier Messiaen, Henry Purcell, Jean Sibelius, Carl Nielsen, Johannes Brahms, Franz Schubert, Gustav Holst, Antonin Dvorak. Noen av disse er uroppførelser.
Sandro Cardoso dos Santos

Karriere

Sandro Cardoso dos Santos startet sin profesjonelle karriere i Portuguesa i 1998. Han har også spilt for JEF United Ichihara og FC Thun.
Chardon Lagache (Paris Metro)

Chardon Lagache er en stasjon på metroen i Paris.
Stasjonen betjener linje 10.